open-index/open-wikipedia-markdown huggingface dataset:
Shiv Nadarin yliopisto

**Shiv Nadarin yliopisto** (, lyhennys **SNU**) on  Intian Uttar Pradeshin osavaltion Dadrissa (Greater Noida) toimiva, vuonna 2011 perustettu pieni yksityinen yliopisto. Se on yksi neljästä yksityisestä yliopistosta tai korkeakoulusta, joka on mukana Intian yliopistojen kansainvälistymistä edistävässä ja maailmanluokan yliopistojen synnyttämiseen tähtäävässä Institution of Eminence -ohjelmassa. Yliopisto on nimetty perustajansa, intialaisen IT-alan yrittäjän (HCL Technologies), miljardööri Shiv Nadarin mukaan.

Opetus annetaan englannin kielellä. Opetus on organisoitu insinööritieteiden, humanististen ja yhteiskuntatieteiden, hallinnon ja yrittäjyyden, sekä luonnontieteiden korkeakouluihin. Opiskelijoita on runsas 2&nbsp;500.

Intian kansallisessa korkeakoulujen paremmuusluokittelussa (NIRF) nuori Shiv Nadarin yliopisto arvioitiin Intian 85. parhaaksi korkeakouluksi (2025).  Oppilaitoksen mainetta korostava (painoarvo 45%) QS World University Rankings sijoitti SNU:n listansa 49. intialaiseksi korkeakouluksi (2026). Verkkonäkyvyyttä korostava espanjalainen Webometrics-yliopistolistaus arvotti Hyderabadin yliopisto maailmanlistansa sijalle 1518, Intian 108. sijan saaneena oppilaitoksena (7/2025).

## Lähteet

## Aiheesta muualla
*Shiv Nadar University (kotisivusto)  (snu.edu.in)
Heureka ja muita kirjoituksia

**Heureka ja muita kirjoituksia** on Edgar Allan Poen esseekokoelma, johon suomentaja Hannu Poutianen on nimiesseen lisäksi ottanut mukaan lyhyitä mietelmiä, pienoisesseitä ja muutaman kirjeen. Kokoelman on vuonna 2025 julkaissut Basam Books.

Kirjan pääosan muodostava *Heureka* ( = ’olen löytänyt [sen]’) on 137 sivun laajuinen kirjoitus, jota seuraavat muut tekstit. Suomentaja perustelee muiden mukaan ottamista sillä, että kukin teksti esittelee ”Poen ajattelua joltakin sellaiselta kannalta, joka on relevantti *Heurekan* täydemmän ymmärtämisen kannalta”.

Kulttuuritoimituksen kriitikko Mari Loponen valikoi lukijoiksi ”luonnontieteistä, filosofiasta ja matematiikasta kiinnostuneet, jotka kaipaavat oman tieteenalansa sijaan kevyempää luettavaa”. Lisäksi hän arvioi, että kiinnostusta voi olla ehkä myös kosmista kauhua ja H. P. Lovecraftin tuotantoa harrastavilla, koska teksti on ”vaikeaselkoista, jota maallikkolukijan on vaikea hahmottaa”.

## Lähteet
* Hannu Poutiainen. Suomentajan alkusanat. *Heureka*. Basam 2025 

### Viitteet

## Aiheesta muualla
* ''Eureka'', Project Gutenbergissa vapaasti luettavissa
Arto Urtti

**Arto Olavi Urtti** (s. 13. joulukuuta 1956 Jyväskylän maalaiskunta) on suomalainen biofarmasian emeritusprofessori.

Urtti syntyi turkistarhaaja Väinö Olavi Urtin ja kauppias Lahja Siviä Minkkilän perheeseen. Hän tuli ylioppilaaksi Jyväskylän Lyseon lukiosta 1975 ja valmistui proviisoriksi 1981. Farmasian tohtoriksi hän väitteli Kuopion yliopistossa 1986.

Urtti oli Kuopion yliopistossa, sittemmin Itä-Suomen yliopisto, farmasian teknologian assistentti ja vt. yliassistentti 1979–1987, yliassistentti 1988–1992, dosentti ja vs. apulaisprofessori 1987–1989, apulaisprofessori 1992–1995 ja biofarmasian professori vuodesta 1996. Suomen Akatemian tutkimusassistentti Urtti oli 1984–1985 ja Helsingin yliopistossa farmasian teknologian dosentti vuodesta 1990 ja sittemmin biofarmasian professori. Urtti toimi myös Lääkelaitoksen asiantuntijana 1993–2001 ja oli Yhdysvalloissa vieraileva tutkija Kansasin yliopistossa 1986–1987 ja vieraileva professori Wisconsinin yliopistossa 1990. Hän on saanut lääkeaineiden tutkimuksistaan merkittäviä tiedepalkintoja.

## Lähteet
Jebel

**Jebel** on taajama Balkanin maakunnan Balkanabatin kaupunkialueella Turkmenistanissa. Se sijaitsee Suurten-Balkanvuorten länsipuolella 20 kilometriä Balkanabatista luoteeseen. Vuoden 2022 väestönlaskennan mukaan taajamassa oli 15&nbsp;056 asukasta.

Jebelin kautta kulkee Aşgabatin ja Türkmenbaşyn välinen maantie ja rautatie. Sieltä kääntyy tie Hazariin. Taajamassa toimii vuonna 2011 avattu Turkmenistanin suurin sementtitehdas. Seudulla tuotetaan myös kaoliinia ja suolaa.

Taajaman lähellä entisessä Uzboýn jokiuomassa on kapeita suolajärviä, jotka ovat suosittu retkeilykohde. Niiden yhteydessä toimii vuonna 1908 perustettu Mollagaran kivennäisvesi- ja mutakylpylä.

## Lähteet
Gaston N’Guérékata

**Gaston Mandata N’Guérékata** (s. 20. toukokuuta 1953 Paoua) on keskiafrikkalainen matemaatikko ja poliitikko.

N’Guérékata sai Montrealin yliopistosta luonnontieteiden kandidaatin (1975) ja maisterin (1976) sekä filosofian tohtorin (1980) oppiarvot. Hänen väitöstyössään neuvonantajana toimi Samuel Zaidman. Hän oli Fulbright-tutkija Kalifornian yliopistossa (Berkeley) vuonna 1983. N’Guérékata oli ylikomissaari sekä tieteen, teknologian ja ympäristön varaministeri Keski-Afrikan tasavallan hallituksessa vuosina 1987–1992. Hän toimi Keski-Afrikan tasavallan presidentin edustajana vuosina 1992–1993.

N’Guérékata opetti Université du Québec à Trois-Rivièresissa, Polytechnique Montréalissa ja Daemen-yliopistossa. Hän on toiminut dekaanina, vararehtorina ja rehtorina Banguin yliopistossa. Hän liittyi Morgan State Universityn palvelukseen vuonna 1996 ensin luennoitsijana ja eteni siellä professoriksi. N’Guérékata on toiminut vierailevana tutkijana Montrealin yliopistossa, Université Lavalissa, Kalifornian yliopistossa (Berkeley) ja University at Buffalossa. Hän on perustanut julkaisut *International Journal of Evolution Equations* ja *Journal of Nonlinear Evolution Equations and Applications* sekä toiminut niiden päätoimittajana. N’Guérékatasta tehtiin vuonna 1985 Kunnialegioonan ritari. Hän sai Keski-Afrikan tasavallan ansioritarikunnan komentajan arvon vuonna 1991. N’Guérékata valittiin jäseneksi Afrikan tiedeakatemiaan vuonna 2007 ja The World Academy of Sciencesiin vuonna 2014. Hän on saanut monia palkintoja työstään.

## Lähteet
Manipal Academy of Higher Education

**Manipal Academy of Higher Education** (lyhennys **MAHE**; aiemmin myös Manipalin yliopisto ) on  Intian Karnatakan osavaltion Manipalissa toimiva yksityinen yliopisto. Se on yksi neljästä yksityisestä intialaisesta korkeakoulusta, joka on mukana maan yliopistojen kansainvälistymistä edistävässä ja maailmanluokan yliopistojen synnyttämiseen tähtäävässä Institution of Eminence -ohjelmassa.

Oppilaitoksen historia alkaa vuodesta 1953, jolloin sen ensimmäinen college perustettiin. 

Opetus annetaan englannin kielellä. Lukuvuosi kestää elokuusta heinäkuulle. Vuosikertomuksen 2024 mukaan opiskelijoita olisi  lähes 43&nbsp;600. Yliopiston opetustoiminta on järjestetty kolmeen tiedekuntaan, verkko-opintoihin ja ulkomaiselle kampukselle (Dubai). Intiassa yliopistolla on useita kampuksia tai toimipaikkoja (Manipal, Mangalore, Jamshedpur, Bengaluru). Tiedekunnat ovat:
* Terveystieteiden tiedekunta
* Teknologian ja luonnontieteen tiedekunta
* Hallinnon, lakitieteen, humanististen tieteiden ja valtiotieteiden tiedekunta 

Intian kansallisessa korkeakoulujen paremmuusluokittelussa (NIRF) Manipal Academy of Higher Education arvioitiin vuonna 2025 Intian 14. parhaaksi korkeakouluksi. Vuonna 2025 kiinalainen ARWU-yliopistoranking luokitteli oppilaitoksen maailman kärkiyliopistojen listallaan sijaluokkaan 801-900. Oppilaitoksen mainetta korostava (painoarvo 45%) QS World University Rankings sijoitti MAHEn listansa 29. intialaiseksi korkeakouluksi (2026). Verkkonäkyvyyttä korostava espanjalainen Webometrics-yliopistolistaus sijoitti MAHE:n maailmanlistansa sijalle 564, Intian 11. korkeimman sijaluvun saaneena yliopistona (7/2025).


Kasturba Hospital, Manipal - views around (12).jpg|Kasturban sairaala Manipalissa on yksi viidestä yliopiston opetussairaalasta.
KMC hospital.tif|MAHU:n Kasturba Medical Collegen KMC-sairaala Mangaloressa on myös keskeisiä opetussairaaloita.

## Lähteet

## Aiheesta muualla
*Manipal Academy of Higher Education (kotisivusto)  (manipal.edu)

* Prospectus 2024 (esite opinnoista)
Jalkapallon Suomen Cup 1996

**Jalkapallon Suomen Cup 1996** oli jalkapallon Suomen Cupin 40. järjestämiskerta. Turnauksen voitti Helsingin Jalkapalloklubi, joka kukisti loppuottelussa Turun Palloseuran rangaistuspotkukilpailun jälkeen. Suomen Cupin mestaruus oli HJK:lle sen historian viides.

Cupin välierät pelattiin kaksiosaisina ottelupareina, joiden voittajat määrittyivät yhteismaalien perusteella.

## Ottelut puolivälieristä lähtien

Lähde:

## Huomautukset

## Lähteet
5846 Hessen

**5846 Hessen (1989 AW6)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

## Lähteet
Wuhanin yliopisto

**Wuhanin yliopisto** (; , lyhennys **WHU**) on kiinalainen julkinen yliopisto, jonka pääkampus sijaitsee Hubeiin maakunnan Wuhanin kaupungissa. Yliopisto lukeutuu Kiinan kärkiyliopistojen Double First Class -kehitysohjelman piiriin, tätä aiemmin se on osallistunut 211- ja 985-kehitysohjelmiin.

Oppilaitoksen historia alkaa Qing-dynastian aikana vuonna 1893, jolloin Hubein ja Hunanin maakuntien kuvernööri Zhang Zhidong perusti Ziqiang-instituutin (). Siitä kehittyi Wuhanin kansallinen yliopisto (; 1928). Nykyinen asema ja nimi on vuodelta 2020, jolloin mukaan liitettiin kolme muuta yliopistoa (Wuhanin hydrauliikan ja sähkötekniikan yliopisto, Wuhanin maanmittauksen ja kartoituksen teknillinen yliopisto, Hubein lääketieteellinen yliopisto).

Opetusta annetaan kiinan ja englannin kielillä. Henkilökuntaan kuuluu noin 7&nbsp;600 ihmistä, joista professoreja oli noin 1&nbsp;480. Opiskelijoita oli yhteensä . Heistä alempaa korkeakoulututkintoa opiskeli 29&nbsp;450, maisteriopintoja 20&nbsp;085 ja tohtoritutkintoa 8&nbsp;616 henkeä. Yliopistossa on seitsemän tiedekuntaa (tdk), joiden alaisuudessa ainelaitokset ('koulut') toimivat.
* Humanististen tieteiden tdk
* Informaatiotieteiden tdk
* Insinööritieteiden tdk
* Luonnontieteiden tdk
* Lääketieteen tdk, tähän liittyy kolme opetussairaalaa
* Poikkitieteellisten opintojen tdk
* Yhteiskuntatieteiden tdk

Akateemisista oppiaineista tai aihealueista, missä Wuhanin yliopisto kuuluu maailman 20 parhaan korkeakoulun joukkoon ARWU-yliopistorankingin aiheenmukaisen seurannan mukaan, ovat kaukokartoitus (sijalla 1. maailmassa), vesivarat (3.), kirjasto- ja informaatiotiede (9.), sähkötekniikka ja elektroniikka (11.), maantiede (14.) sekä kaivos- ja mineraalitekniikka (14.). ARWU-yliopistoranking (2025) sijoitti oppilaitoksen maailmanlistansa sijalle 81. Yliopiston sijoitus oli noussut viittä vuotta aiemmasta sijaluokasta 151-200 paljon. Tiedejulkaisu Nature Indexin aineiston (2024) mukaan yliopisto sijoittui vuoden 2025 listalla maailmassa sijalle 23.


Wuhan University Gate 2014.jpg|Yliopistokampuksen portti (2014–).
Wuhan University Sakura Castle.jpg|Wuhanin yliopiston Sakura-linna.
Whu old library.JPG|Vanha yliopistokirjasto (2012).
Wuhan University Library.jpg|Wuhanin yliopisto kirjasto.
武汉大学工学部.jpg|Yliopiston rakennus ja kampusalueen sisäänkäynti Donghujärven suunnalta.
Wuhan University law and foreign language departments.jpg|Oikeustieteen ja vieraiden kielten laitokset.
Wuhan University computer science department.jpg|Tietojenkäsittelytieteen laitoksen rakennus.
Wuhan University chemistry department.jpg|Kemian laitos.
Wuhan University Humanities Building.jpg|Humanististen tieteiden rakennus.
Wuhan University new humanities building.jpg|Humanististen tieteiden uusi rakennus.
Wuhan University Institute of Advanced Studies.jpg|Institute of Advanced Studies.
武大研究生院154440.jpg|Jatko-opintojen rakennus.
Wuhan University main quad 2.jpg|Pääaukio.
Wuhan University Wanlin Art Museum.jpg|Yliopiston Wanlinin taidemuseo.
Wuhan University Zall Stadium.jpg|Zall-stadion.


## Lähteet

## Aiheesta muualla
Joonas Vartola

**Joonas Juhanpoika Vartola** on suomalainen teollinen muotoilija, joka on vuodesta 2025 toiminut suomalaisen Frameryn muotoilujohtajana. Aiemmin hän on työskennellyt monien autonvalmistajien muotoilutiimeissä eri puolilla maailmaa.

Tamperelainen Vartola opiskeli vuosina 2002–2006 Lahden muotoiluinstituutissa ja vuosina 2006–2008 ajoneuvomuotoilua Royal College of Artissa Lontoossa. Hän oli harjoittelijana Nokialla Helsingissä ja Toyotalla Japanin Osakassa, sitten töissä italialaisessa automuotoilutoimisto Pininfarinassa, Mazdan muotoilutiimissä Saksassa ja vuodet 2011–2016 Tesla-sähköautovalmistajan palveluksessa Los Angelesissa. Vuodesta 2017 Vartola on asunut perheineen Suomessa, jonne hän perusti muotoilutoimiston yhdessä toisen autosuunnittelijan Miika Heikkisen kanssa. Vartola on muotoillut myös drooneja, veneitä, huonekaluja ja taloja ja toimii tekoälyä ja data-analytiikkaa kilpaurheiluun soveltavan suomalaisen Sprint AI -yhtiön neuvonantajana.

Joonas Vartolan isä oli Tampereen yliopiston julkishallinnon professori Juha Vartola.

## Lähteet
5209 Oloosson

**5209 Oloosson (1989 CW1)** on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin  ja sen pyörähdysaika akselin ympäri on .

## Lähteet
Köýtendag (kaupunki)

**Köýtendag** on kaupunki ja samannimisen piirikunnan hallinnollinen keskus Lebapin maakunnassa Turkmenistanissa. Se sijaitsee Amudarja oikeanpuoleisella rannalla lähellä Köýtendagvuoria 300 kilometriä maakunnan pääkaupungista Türkmenabatista kaakkoon. Vuoden 2022 väestönlaskennan mukaan kaupungissa oli 18&nbsp;816 asukasta.

Paikkakunnan nimenä oli vuoteen 1999 saakka heimonimitykseen perustuva Çarşaňňy. Siitä tuli piirikeskus vuonna 1925, kaupunkimainen taajama vuonna 1957 ja kaupunki vuonna 2016.

Köýtendagin kautta kulkee Kerkin ja Termizin välinen rautatie. Kaupunki on maatalousseudun keskus, jossa toimii puuvilla- ja elintarviketeollisuutta. Lähistöllä sijaitsee Köýtendagin luonnonpuisto.

## Lähteet
Praha 2

**Praha 2** on Tšekin pääkaupunki Prahan hallinnollinen alue, joka voi viitata samannimiseen hallinotopiirin, piiriin tai kaupunginosaan. Jakamistavasta riippumatta se koostuu Vyšehradista, sekä osista Uudenkaupungin, Vinohradin ja Nuslen maarekisterialueita.

## Sijainti
Praha 2 sijaitsee Vltavan itärannalla Praha 1:n eteläpuolella. Ainut maarekisterialue, joka sijaitsee kokonaisuudessaan sen alueella on Vyšehrad. Kaupunginosa koostuu tämän lisäksi osista Uuttakaupunkia, Vinohradia sekä Nuslea.

## Hallinto
Praha 2:n pormestarina toimii Kansalaisdemokraattisen puolueen Jan Korseka. Vuoden 2022 kunnallisvaalien jälkeen sen kaupunginvaltuuston kokoonpano on seuraava:

* Kansalaisdemokraattinen puolue ja TOP 09 (14)
* PRAHA 2 SOBĚ (7)
* ANO 2011 (4)
* Tšekin piraattipuolue (4)
* Jsme Praha 2 (3)
* Vapaus ja suora demokratia (2)
* Pormestarit ja sitoutumattomat (1)

## Lähteet

## Aiheesta muualla

* Encylopedia Prahy 2
* Praha 2 Prahan kaupungin kotisivuilla
Jalkapallon Suomen Cup 1997

**Jalkapallon Suomen Cup 1997** oli jalkapallon Suomen Cupin 41. järjestämiskerta. Turnauksen voitti FC Haka, joka päihitti loppuottelussa Turun Palloseuran jatkoajan jälkeen 2–1. Suomen Cupin mestaruus oli Hakalle sen historian kymmenes.

Cupin välierät pelattiin kaksiosaisina ottelupareina, joiden voittajat määrittyivät yhteismaalien perusteella.

## Ottelut neljännesvälieristä lähtien

Lähde:

## Huomautukset

## Lähteet
S/S Margrethe Paulin

**S/S Margrethe Paulin** oli  vuonna 1942 valmistunut Liberty-alus, jonka oli suomalaisomistuksessa 1963–1968. Muita suomalaisomistuksessa olleita Liberty-aluksia olivat S/S Tranvik (1947–1954) ja S/S Frostvik (1947–1965).

Laiva valmistui lokakuussa 1942 Oregon Shipbuilding Corporationin telakalta Portlandissa Oregonissa Yhdysvaltain länsirannikolla alun perin nimellä *S/S Stephen Girard*. Toisen maailmansodan jälkeen se myytiin 1947 Ranskan hallituksen *Compagnie Générale Transatlantique*-varustamolle ja se sai nimekseen *S/S Sainte Mére Èglise*. Laivan omistajaksi vaihtui 1948 *Compagnie des Messageries Maritimes* ja 1961 *Société Navale Caennaise*. Vuonna 1962 laivan nimeksi vaihtui *S/S Vimy* ja omistajaksi Monte Carlossa asunut Charles Auguste Audibert. Suomalaisen, turkulais-nauvolaisen varustamon Ab Paulin Chartering & Co Oy:n omistukseen se tuli 1963 ja sai nimekseen *S/S Margrethe Paulin*. Varustamon oli perustanut Johan Werner Paulin. Laiva oli viimeinen suomalaisomistuksessa ollut Liberty-alus ja se romutettiin Kaohsiungissa Taiwanilla vuonna 1968. Viimeisen matkansa se teki malmirikastelastissa Mustalta mereltä Japaniin kiertäen Hyväntoivonniemen. Nauvolainen Paulinin varustamo toimi vuoteen 1971 saakka, jolloin se myi viimeisen aluksensa, vuonna 1967 valmistuneen M/S Stormqueenin Norjaan.

Laivan kuollutpaino oli 10&nbsp;523 kuollutpainotannia, höyrykoneen teho 3&nbsp;520 hevosvoimaa, pituus 134.48 , leveys  17.37 metriä ja syväys 8.45 metriä. 

## Lähteet
Imani Sanga

**Imani Sanga** (s. 1972 Makete) on tansanialainen musiikkitieteilijä.

Sanga sai humanististen tieteiden kandidaatin oppiarvon musiikissa ja humanististen tieteiden maisterin oppiarvon kehitystutkimuksessa Dar es Salaamin yliopistosta. Hän väitteli filosofian tohtoriksi musiikissa KwaZulu-Natalin yliopistosta. Sanga on toiminut musiikin professorina Dar es Salaamin yliopistossa. Hän on tutkinut muun muassa musiikkia swahilinkielisessä kirjallisuudessa ja Tansanian musiikkia. Hänen kirjoituksiaan on julkaistu kansainvälisissä tieteellisissä lehdissä. Sanga on lisäksi työskennellyt Dar es Salaamin yliopiston kuoron johtajana.

## Lähteet
Center for American Progress

**Center for American Progress** (lyh. **CAP**) on yhdysvaltalainen julkisen politiikan tutkimus- ja edunvalvontaorganisaatio, joka toimii Washington (DC):ssä. Järjestön perusti vuonna 2003 John Podesta, joka aiemmin toimi presidentti Bill Clintonin hallinnon Valkoisen talon kansliapäällikkönä. Organisaation tavoitteena on tarjota progressiivisia poliittisia vaihtoehtoja konservatiivisille ajatushautomoille, kuten Heritage Foundationille.

CAP tutkii ja edistää kantoja kotimaisissa kysymyksissä, kuten taloudellisessa eriarvoisuudessa, terveydenhuollon uudistuksessa ja ilmastopolitiikassa, sekä ulkoasioissa, kuten kansallisessa turvallisuudessa ja kansainvälisessä kaupassa. Vaikka CAP määrittelee itsensä riippumattomaksi ja puolueettomaksi, sillä on laajat yhteydet demokraattiseen puolueeseen. Se toimii politiikan ajatushautomona ja osaajien lähteenä. Järjestö sijoittanut lukuisia entisiä jäseniään johtaviin tehtäviin demokraattien hallinnoissa, mukaan lukien Obaman ja Bidenin hallintoon.

Järjestön keskeisiä saavutuksia ovat muun muassa merkittävien lainsäädäntötoimien muotoilu, kuten edullisen terveydenhuoltolain (Affordable Care Act) puolustaminen ja ilmastoaloitteisiin vaikuttaminen yksityiskohtaisten politiikkasuunnitelmien ja empiiristen analyysien avulla. Organisaatio on myös laajentanut vaikutusvaltaansa sidosryhmien, kuten Center for American Progress Action Fundin, kautta, joka harjoittaa suoraa edunvalvontaa ja lobbausta näiden prioriteettien edistämiseksi.

CAP on joutunut kritiikin kohteeksi epäselvien rahoituskäytäntöjensä vuoksi. Raportit paljastavat, että organisaatiolle on annettu huomattavia lahjoituksia yrityksiltä ja filantroopeilta, kuten aurinkoenergia-alan yrityksiltä ja puolustusalan urakoitsijoilta. Tämä on herättänyt kysymyksiä lahjoittajien vaikutuksesta politiikkaan sen sijaan, että suositukset perustuisivat puhtaasti näyttöön. Neera Tandenin alaisuudessa CAP jatkaa progressiivisten agendojen priorisointia.

## Lähteet
5329 Decaro

**5329 Decaro (1989 YP)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympräri on . Asteroidin spektrityyppi on Cb-luokkaa (SMASSII).

## Lähteet
Elämän tie 1963–2025

**Elämän tie 1963-2025** on iskelmäartisti Katri Helenan kokoelmalevy ja viimeinen albumi, joka julkaistiin 8. elokuuta 2025 Warner Music Finlandin kautta. Albumi sisältää 20 Katri Helenan kappaletta hänen koko levytysuraltaan uudelleen masteroituina, sekä hänen viimeinen singlensä "Elämän tie". Albumi ylsi Suomen albumilistan, sekä fyysisen albumilistan ensimmäiselle sijalle.

## Kappaleet

## Lähteet
Vif (Isère)

**Vif** on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee Gressejoen varrella, noin 18 kilometriä Grenoblen kaupungista etelään.

## Historia
Alue oli gallialaisten asuttama, ja kuului luultavasti Vocontii-heimon hallintaan. Roomalaisten valtakaudella läheiselle kalliolle rakennettiin linnoitus, jonka rauniot ovat yhä jäljellä. Noin vuonna 1000 rakennettiin Saint-Jean-Baptisten kirkko, ja sitä seuranneella vuosisadalla rakennettiin muita uskonnollisia rakennuksia, kuten Sainte Marie du Genevreyn kirkko noin vuonna 1100 ja benediktiinien perustama Vifin luostari vuonna 1035.

Vif on kokenut useita sotia, erityisesti uskonsotia sekä ruttoepidemioita ja Gressejoen rajuja tulvia. 1500-luvun lopun Ranskan uskonsodissa kaupungilla oli tuolloin ratkaisevan tärkeä strateginen merkitys katolilaisille, ja se joutui usein protestanttisten joukkojen hyökkäysten kohteeksi, mukaan lukien Lesdiguièresin herttuan François de Bonnen hyökkäykset. Kesäkuussa 1573 hugenotit polttivat luostarin ja linnan sekä tappoivat koko varuskunnan.

Ursuliinit perustivat kaupunkiin uuden luostarin vuonna 1662. Poltettu Saint-Jean-Baptisten kirkko oli hylättynä vuoteen 1630 asti, ja kirkkoon rakennettiin uusi kellotorni vuonna 1686. 1800-luvulla kaupunki koki nousukauden, ja sen väkimäärä moninkertaistui. Tuolloin toteutettiin suuria rakennushankkeita, kuten kouluja, teitä, siltoja ja rautateitä. 1900-luvun alussa kaupunkiin rakennettiin raitiotie. Kaupungissa oli tuolloin useita suuria sementtitehtaita. 1950-luvulle tultaessa vanhat tehtaat menettivät merkityksensä, ja kaupungista alettiin käydä töissä lähikunnissa sekä Grenoblessa, jonka esikaupunki sen se nykyään on.

## Tunnettuja kuntalaisia
Useilla merkittävillä aatelis- ja porvarillissuvuilla on ollut merkittävä rooli kaupungin elämässä. Yksi suvuista oli Berriatin suku. Pierre Berriatin tytär Zoé meni naimisiin arkeologi Jacques Joseph Champollion-Figeacin kanssa vuonna 1807. Hän oli egyptologi Jean-François Champollionin vanhempi veli. Häälahjaksi Pierre Berriat antoi tyttärelleen pääkadun varrella sijaitsevan kiinteistön. Myös Jean-François Champollion vietti aikaa tässä talossa vuoden kuumimpina kuukausina. Kiinteistö on pysynyt koskemattomana 1800-luvulta lähtien huonekaluineen ja perhemuotokuvineen. Isèren departementti osti Maison Champollionin vuonna 2001, ja se on ollut muutaman kerran avoinna yleisölle vuosina 2004 ja 2005. Nykyään se on suljettu yleisöltä, mutta siitä suunnitellaan museota.


Tiedosto:Église Saint-Jean-Baptiste de Vif.jpg|Saint-Jean-Baptisten kirkko.
Tiedosto:Église Sainte-Marie du Genevray.jpg|Sainte-Marie du Genevrayn kirkko.
Tiedosto:Виф (Vif), Отель де Вилле - panoramio.jpg|Kaupungintalo.
Tiedosto:Fours-biberons du Genevrey.jpg|Entinen sementtitehdas.
Tiedosto:Propriété Les Champollion.jpg|Maison Champollion.


## Lähteet

## Aiheesta muualla
5349 Paulharris

**5349 Paulharris (1988 RA)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on  ja sen spektrityyppi on C-luokkaa (SMASSII).

## Lähteet
Sichuanin yliopisto

**Sichuanin yliopisto** (; , lyhennys **SCU**) on kiinalainen julkinen yliopisto, jonka pääkampukset sijaitsevat Sichuanin maakunnan Chengdussa. Oppilaitoksen historia alkaa vuodesta 1896, jolloin perustettiin Sichuanin kiinalais-länsimaalainen oppilaitos Qing-dynastian hallitsijan keisari Guangxun hallinnon alaisuudessa.

Yliopisto lukeutuu Kiinan yliopistojen Double First Class -kehitysohjelman piiriin; tätä aiemmin se on osallistunut 985-kehitysohjelmaan.

Yliopistolla on neljä kampusta eli Chengdussa sijaitsevat Huaxin, Jiang’anin, ja Wangjiangin kampukset sekä vuonna 2025 virallisesti käyttöön otettu Meishanin kampus naapurikaupungissa.  Chengdun metron linjalla 8 on asemat Sichuanin yliopiston Jiang’anin ja Wangjiangin kampuksilla.

Opetus tapahtuu kiinan kielellä.

ARWU-yliopistoranking (2025) sijoitti oppilaitoksen maailmanlistansa sijalle 87. Yliopiston sijoitus oli noussut viittä vuotta aiemmasta sijaluokasta 151-200 paljon. Tiedejulkaisu Nature Indexin aineiston (2024) mukaan yliopisto sijoittui vuoden 2025 listalla maailmassa sijalle 11.

Yhdysvaltain puolustusministeriö (DoD) pitää Sichuanin yliopistoa turvallisuusuhkana.



## Lähteet

## Aiheesta muualla
Laktidi

**Laktidi** (C6H8O4) eli **dilaktidi** on laktoneihin kuuluva heterosyklinen orgaaninen yhdiste. Yhdistettä käytetään esimerkiksi biohajoavien polymeerien valmistukseen.

## Ominaisuudet, valmistus ja käyttö
Huoneenlämpötilassa laktidi on valkoista kiteistä ainetta. Yhdiste liukenee kohtalaisesti veteen ja liukenee lisäksi tolueeniin. Laktidi on kiraalinen yhdiste, jolla on kolme optista isomeeria, jotka ovat (R,R)-, (S,S)- ja (R,S)-enantiomeerit. Ne tunnetaan myös nimillä D-, L- ja DL- eli mesolaktoni. Mesoisomeeri ei ole optisesti aktiivista.

Laktidia valmistetaan kuumentamalla maitohappoa alennetussa paineessa. Katalyyttinä reaktiossa voidaan käyttää esimerkiksi sinkki- tai tinayhdisteitä.
:

Laktidia käytetään polylaktidin valmistukseen renkaanavautumispolymeraatiolla. Laktidin rengasrakenne avautuu kuumennettaessa metallikatalyyttien, esimerkiksi alumiini-, magnesium-, sinkki- tai tinayhdisteiden, avustaessa.
:

## Lähteet
Sudanin tiede- ja teknologiayliopisto

**Sudanin tiede- ja teknologiayliopisto** (, , lyhennys **SUST**) on julkinen yliopisto Sudanin Khartumissa. Yliopisto on kehittynyt nykymuotoonsa vuosien saatossa. Oppilaitoksen alkuna voidaan pitää vuonna 1902 perustettua Khartumin teknillistä koulua. Yliopiston aseman ja nykynimensä oppilaitos sai vuonna 1990.

Opiskelijamäärältään SUST on suuri (yli 30&nbsp;000 ammatillista diplomia, yli 30&nbsp;000 alempaa yliopistotutkintoa ja 7&nbsp;000 ylempää tai jatkotutkintoa opiskelevaa).

Opetusta annetaan arabian ja englannin kielillä. Lukuvuosi kestää syyskuusta kesäkuulle. Yliopisto on sijoittunut vuosien 2024–2025 yliopistovertailuissa yleensä Sudanin viiden arvostetuimman yliopiston joukkoon.


Ust view.jpg|Näkymä IT-kampukselta.
Nos campus.jpg|Yökuva lääketieteen kampukselta

## Lähteet

## Aiheesta muualla
Darganata

**Darganata** on kaupunki ja samannimisen piirikunnan hallinnollinen keskus Lebapin maakunnassa Turkmenistanissa. Se sijaitsee Amudarjan vasemmalla rannalla 225 kilometriä maakunnan pääkaupungista Türkmenabatista luoteeseen. Vuoden 2022 väestönlaskennan mukaan kaupungissa oli 13&nbsp;777 asukasta.

Darganatasta tuli piirikeskus vuonna 1925. Taajama sai nimen Birata vuonna 2003. Vuonna 2016 siitä tuli kaupunki, ja vuonna 2017 se sai takaisin entisen nimensä.

Karakumin aavikon reunalla sijaitsevan Darganatan kautta kulkee Türkmenabatin, Urganchin ja Daşoguzin välinen maantie ja rautatie. Siellä toimii puuvillankäsittelylaitos ja elintarviketeollisuutta. Piirikunnassa tuotetaan maakaasua, harjoitetaan karjanhoitoa ja viljellään puuvillaa.

Darganatan eteläpuolella sijaitsevat Horezmiin kuuluneen keskiaikaisen Darganin kaupungin rauniot. Siellä on säilynyt 1300-luvulta peräisin oleva mausoleumi taidokkaasti veistettyine puuovineen.

## Lähteet
Luonnenäyttelijä

**Luonnenäyttelijä** on näyttelijä, joka erikoistuu esittämään **luonnerooleja** eli monenlaisia, usein epätavallisen oloisia luonteita erityisesti elokuvissa. Usein luonnenäyttelijä pystyy eläytymään vakuuttavasti myös eri ikäisiin hahmoihin. Luonneroolien tekijä on usein parhaimmillaan  uransa keski- ja loppuvaiheissa elämänkokemuksensa myötä.

Monipuolisuuden sijaan monet luonnenäyttelijät erikoistuvat ulkonäkönsä, oman persoonallisuutensa ja näyttelijäntyylinsä ohjaamina **tyyppinäyttelijäksi** keskittymällä tietynlaisen perushahmon näyttelemiseen lähes koko uransa ajan, kuten koomisiin rooleihin, johtajahahmoihin, äidillisiin rooleihin tai rikollishahmoihin. Suomenkin teattereissa ja elokuvissa oli 1900-luvun alkuvuosikymmeninä tavallista tällainen tyypittely eli fakkiuttaminen, jossa näyttelijä teki koko uransa ajan tietynlaisia rooleja. Glenn D. Wilson määrittelee erityisen vahvasti omaa henkilökohtaista luonnettaan toteuttavia näyttelijöitä ”persoonallisuustähdiksi”, jotka turvautuvat omaan karismaansa ja toteuttavat usein omaa luonnettaan
rooleissaan. Esimerkkeinä hän mainitsee John Waynen ja Marilyn Monroen.

Näyttelijä saattaa jäädä suositun luonneroolinsa ”vangiksi” niin, että muuntautumiskyky heikkenee. Lasse Pöysti aloitti uransa jo lapsena iloisen, rennon ja kiltin Suomisen Ollin rooleissa, ja tämän ”kiltteyden urkupisteen” hän sanoi vaivanneen itseään aikuisrooleihin asti.

Luonnenäyttelijän roolit ovat yleensä sivuosia, mutta kuitenkin olennaisia draaman ja tarinan kannalta. Luonnenäyttelijät ovat monipuolisuutensa ansiosta usein hyvin työllistettyjä, ja heistä voi uransa mittaan tulla yleisön suursuosikkeja juuri muuntautumiskykynsä takia.

Elokuvahistorian muuntautumiskykyisimpiin luonnenäyttelijöihin kuuluvat brittiläiset Peter Sellers ja Alec Guinness saattoivat esittää monia erilaisia hahmoja jopa samassa elokuvassa, Sellers *[[Tohtori Outolempi eli: kuinka lakkasin olemasta huolissani ja opin rakastamaan pommia|Tohtori Outolemmessä]]* (1964) ja Guinness komediassa *[[Kruunupäitä ja hyviä sydämiä]]* (1949).

Hollywoodissa monet tunnetut näyttelijät tekevät ensin sivurooleja koska eivät ole perinteisellä tavalla sopivia päärooleihin, mutta saattavat saada pääosan jossa vaaditaan tietynlaista ihmistyyppiä. Karkeapiirteinen Humphrey Bogart teki pitkään roiston tai hylkiön rooleja, kunnes hänet keksittiin romanttiseen päärooliin kyynisenä kapakoitsija Rickinä elokuvassa *[[Casablanca (elokuva)|Casablanca]]* (1942). Suomen ahkerin elokuvanäyttelijä Siiri Angerkoski opittiin tuntemaan suulaista ja topakoista komediahahmoistaan, mutta teki uransa viimeisen roolin vakavana ja herkkänä vanhuksena televisioelokuvassa *[[Aliisa (elokuva)|Aliisa]]* (1970).

## Katso myös
*Metodinäytteleminen

## Lähteet
Heggedal

**Heggedal** on asuinalue Askerin kunnassa Akershusin läänissä Norjassa. Se muodosti aiemmin oman taajamansa, mutta kasvoi vuonna 2019 yhteen Oslon keskustaajaman kanssa. Heggedal sijaitsee Gjellumvannetin rannalla. Siellä on rautatie- ja linja-autoasema. 
## Tunnettuja henkilöitä
* Anders Lange (1904–1974), poliitikko
## Lähteet

## Aiheesta muualla
Trond Brænne

**Trond Brænne** (31. heinäkuuta 1953 Oslo – 16. maaliskuuta 2013 Oslo) oli norjalainen näyttelijä ja lastenkirjailija. Hän opiskeli näyttelijäksi Det Norske Teatretissa ja näytteli siellä vuosina 1977–1996. Sieltä hän siirtyi Norjan kansallisteatteriin. Lastenkirjojen kirjoittamisen lisäksi hän teki sanoituksia lastenlauluihin.
## Bibliografia
* *En del av hele greia* (1997)
* *Rykk fram til Slemdal* (1998)
* *Vidundermiksturen* (1999)
## Lähteet

## Aiheesta muualla
Labour (kappale)

**Labour** (tyyliteltynä pienaakkosin) on englantilaislaulaja-lauluntekijä Paris Paloman musiikkikappale, joka julkaistiin maaliskuussa 2023 singlenä hänen ensimmäiseltä albumiltaan *[[Cacophony (Paris Paloman albumi)|Cacophony]]*. Single julkaistiin Nettwerk Music Groupin kautta.

”Labour” on protestilaulu, jota on kuvailtu myös ”feministiseksi hymniksi”. Kappale käsittelee naisen historiallista ja sosiaalista asemaa yhteiskunnassa, erityisesti perheessä, ja kritisoi perinteistä naisen roolia. Sen sanoituksissa kuvataan runollisesti mutta terävästi naisten sortoa patriarkaalisessa yhteiskunnassa ja ponnistelua, jota vaaditaan tunnustuksen saamiseen. Kappaleen on kirjoittanut Paris Paloma, ja sen on tuottanut Justin Glasco. Paloma sai vaikutteita siihen Madeline Millerin romaanista *[[Kirke (kirja)|Kirke]]*.

Kappale levisi huomattavan nopeasti sosiaalisessa mediassa, ja albumin julkaisuaikaan sitä oli striimattu yli 150 miljoonaa kertaa musiikkipalvelu Spotifyssa. Britannian singlelistalla kappale ylsi parhaimmillaan sijalle 22. Yhdysvalloissa se sijoittui yhdeksänneksi *[[Billboard]]in* Hot Alternative Songs -listalla ja kolmanneksitoista Digital Song Sales -listalla. Kappaletta on myyty ja striimattu platinalevyyn oikeuttava määrä sekä Britanniassa että Yhdysvalloissa. Sitä on soitettu ja laulettu mielenosoituksissa sekä käytetty esimerkiksi Donald Trumpia vastustavilla Tiktok-videoilla.

## Lähteet
Joe Nickell

**Joe Nickell** (1. joulukuuta 1944 West Liberty, Kentucky – 4. maaliskuuta 2025) oli yhdysvaltalainen skeptikko ja paranormaaleja asioita koskevien väitteiden tutkija.

Nickell oli oppiarvoltaan filosofian tohtori. Hän tutki muun muassa historiallisia, paranormaaleja ja oikeuslääketieteellisiä mysteereitä sekä huijauksia. Nickell julkaisi kymmeniä kirjoja, joiden joukossa ovat *Inquest on the Shroud of Turin* (1998), *Pen, Ink and Evidence* (2003), *Unsolved History* (2005) ja *Adventures in Paranormal Investigation* (2007). Hän esiintyi monissa dokumenteissa ja työskenteli uransa aikana myös taikurina.

Nickell kirjoitti ensimmäisen artikkelinsa *[[Skeptical Inquirer]]iin* vuonna 1983. Hänet valittiin Committee for Skeptical Inquiryn jäseneksi vuonna 1988 ja sen johtoryhmän jäseneksi vuonna 1993. Hänet nimitettiin vuonna 1995 sen vanhemmaksi tutkijaksi. Nickell aloitti samana vuonna *Investigative Files* -kolumnin kirjoittamisen *Skeptical Inquireriin*. Hänelle myönnettiin muun muassa Committee for Skeptical Inquiryn *Distinguished Skeptic* -tunnustus vuonna 2000 ja kriittisen ajattelun Robert P. Balles -palkinto vuonna 2012.

## Lähteet
Brænne

**Brænne** on seuraavien norjalaisten henkilöiden sukunimi:

* Bernhard Brænne (1854–1927), insinööri, liikemies ja poliitikko
* Gerd Nyquist, o.s. Brænne (1913–1984), kirjailija
* Trond Brænne (1953–2013), näyttelijä ja lastenkirjailija
David Owuor

**David Edward Owuor** (s. 1966 Goma, Kenia) on kenialainen profeettana esiintyvä uskonnollinen johtaja. Owuorin seuraajat uskovat, että hänellä on yliluonnollisia kykyjä ja että hän kykenee niillä parantamaan sairaita.

Kenialaislähteiden mukaan Owuor olisi valmistunut maisteriksi Nairobin yliopistosta 1988 ja opiskellut sittemmin tohtorin tutkinnon Israelissa molekyyligenetiikan alalla. *Helsingin Sanomien* mukaan tiedon paikkansapitävyys on epävarma. 

2000-luvun alussa Owuor ryhtyi saarnaajaksi ja perusti oman uskontokuntansa Parannuksenteon ja Pyhyyden palvelustyö (). Hän on kerännyt toiminnallaan runsaasti seuraajia sekä merkittävän omaisuuden.

Owuorin markkinoidaan pystyvän parantamaan jopa etänä vakavia sairauksia, sokeutta, kuuroutta, syöpäkasvaimia ja HIV-tartuntoja. Owuorin seuraajat uskovat profeetan myös kykenevän ennustamaan tulevia tapahtumia. Owuorilla esitetään lisäksi olevan Jumalalta saatu valta tuomita ja pelastaa kansoja.

Owuor on esiintynyt Suomessa 2010-luvulta alkaen. Esiintymisten järjestämisestä Suomessa on vastannut Parannuksenteon ja Pyhyyden palvelustyö Suomi -niminen yhdistys. Joitakin hänen vierailujaan Suomessa on peruttu, kun tilavuokraajat ovat todenneet, ettei toiminta ole heidän arvojensa mukaista tai niistä olisi aiheutunut mainehaittaa. Joulukuussa 2025 Owuorin annettiin järjestää tilaisuus Vantaan kunnan tiloissa. Owuor esitti tilaisuudessa parantavansa ihmisen homoseksuaalisuudesta. Parannettava paljastui myöhemmin Miehen puolikkaat -Youtube-kanavan Markukseksi, joka esitti parantuvansa homoseksuaalisuudesta osana Youtube-videota. Homoseksuaalisuuden pitäminen syntinä on herättänyt julkista keskustelua. Suomessa Owuroa on markkinoitu herätyskristillisillä televisiokanavilla ja internetvideoilla. 

Teologi Jyri Komulaisen mukaan Owuorin perustuma uskontokunta on karismaattinen, lopun aikoja korostava liike, jonka opetuksessa on menestysteologian piirteitä. Owuorin opetuksessa keskeistä on tempaaminen, jossa Kristuksen odotetaan ilmestyvän äkillisesti taivaalle, sen tapahtuessa uskossa olevat elävät ja kuolleet temmataan taivaaseen ja muut jäävät seitsemän vuoden ahdistukseen. 

## Lähteet

## Aiheesta muualla
* Parannuksenteon ja Pyhyyden palvelustyö Suomi -yhdistyksen kotisivut Sivusto sisältää muun muassa Owuorin saarnoja suomeksi tulkattuna.
Cognée (1907)

**Cognée** oli Ranskan laivaston Claymore-luokan hävittäjä ensimmäisessä maailmansodassa.

## Valmistus
Alus tilattiin 5. toukokuuta 1905 Toulonin laivastontelakalta, missä köli laskettiin 1. toukokuuta 1906. Alus laskettiin vesille 26. marraskuuta 1907 ja otettiin palvelukseen koeajoja varten elokuussa 1908. Alus otettiin varsinaiseen palvelukseen joulukuussa 1908.

## Palvelus
Palvelukseen otettaessa alus liitettiin Välimeren laivueeseen (). Alkuvuodesta 1914 se oli 1re Armée navalen 5. hävittäjälaivueessa. Sodan ajan alus oli Välimerellä Dardanellit mukaan lukien. Se poistettiin alusluettelosta 27. heinäkuuta 1921 ja myytiin 1. maaliskuuta 1922 Toulonissa romutettavaksi.

## Lähteet
*
*
*

### Viitteet
Hache (1908)

**Hache** oli Ranskan laivaston Claymore-luokan hävittäjä ensimmäisessä maailmansodassa.

## Valmistus
Alus tilattiin 5. toukokuuta 1905 Toulonin laivastontelakalta, missä köli laskettiin 1. elokuuta 1906. Alus laskettiin vesille 15. helmikuuta 1908 ja otettiin palvelukseen koeajoja varten joulukuussa 1908. Alus otettiin varsinaiseen palvelukseen kesäkuussa 1909.

## Palvelus
Palvelukseen otettaessa alus liitettiin Välimeren laivueeseen (). Alus varustettiin kesäkuussa 1912 kevyeksi miinalaivaksi. Vuonna 1914 se liittyi 1re Armée navalen 4. hävittäjälaivueeseen. Sodan ajan alus oli Välimerellä Port Said mukaan lukien. Alus liitettiin maaliskuussa 1920 torpedomiesten koulutuskeskukseen. Se poistettiin alusluettelosta 27. heinäkuuta 1921 ja myytiin 12. joulukuuta 1921 Toulonissa romutettavaksi.

## Lähteet
*
*
*

### Viitteet
Montserrat (nimi)

**Montserrat** on katalonialainen naisen etunimi.

Montserrat on alun perin Kataloniassa sijaitsevan vuoren nimi (latinan *mons serratus* ’sahalaitainen vuori’). Henkilönnimenä Montserrat viittaa Montserratin Mustaan Neitsyt Mariaan, jonka kuuluisa kuva on tällä vuorella sijaitsevassa Santa Maria de Montserratin luostarissa.

## Tunnettuja Montserrateja

* Montserrat Caballé (1933–2018), katalonialainen sopraano
* Montserrat Figueras (1942–2011), katalonialainen sopraano
* Montserrat Pujol (s. 1979), andorralainen yleisurheilija
* Montserrat Torrent (s. 1926), espanjalainen urkuri
* Montserrat Venturós (s. 1985), katalonialainen poliitikko

## Lähteet
1-pentyyni

**1-pentyyni** on orgaaninen yhdiste, jonka kemiallinen kaava on C5H8 (CH3CH2CH2C≡CH), ja moolimassa 68.12 g/mol. Se esiintyy 20 °C lämpötilassa värittömänä, pahanhajuisena nesteenä. Sen sulamispiste on noin –105 °C ja kiehumispiste noin 40 °C

## Lähteet
People for the American Way

**People for the American Way** (lyh. **PFAW**) on yhdysvaltalainen progressiivinen etujärjestö. Järjestön perusti televisiotuottaja Norman Lear vuonna 1981 vastauksena kristillisen oikeiston kasvavaan vaikutusvaltaan ja sen perinteisiä moraalisia arvoja korostaviin poliittisiin kantoihin.

PFAW on voittoa tavoittelematon järjestö, joka keskittyy kannattajiensa mobilisointiin perustuslaillisten periaatteiden, kuten sananvapauden, kirkon ja valtion erottamisen sekä lain edessä yhdenvertaisen suojan, puolustamiseksi. Järjestö esittää toimintansa usein puolustuksena autoritaarisia tai suvaitsemattomia ideologioita vastaan.

Järjestö on toteuttanut laajoja kampanjoita ideologisesti äärimmäisiksi katsottuja oikeusviranomaisten ehdokkaita vastaan, mukaan lukien toimet korkeimman oikeuden ehdokasta Robert Borkia vastaan vuonna 1987 sekä useita George W. Bushin nimittämiä ehdokkaita, kuten Janice Rogers Brownia, Miguel Estradaa ja William Pryoria, vastaan. Järjestö on tuottanut raportteja ja mainoksia, joissa korostetaan heidän kantojaan esimerkiksi aborttiin, kansalaisoikeuksiin ja federalismiin liittyvissä kysymyksissä. Nämä toimet vaikuttivat useiden ehdokkaiden nimityksen hidastamiseen tai hylkäämiseen, mitä PFAW pitää menestyksinä oikeuslaitoksen tasapainon säilyttämisess. Kriitikoiden mukaan vastustus perustui puolueellisiin vääristelyihin eikä pätevyyteen.

Tuomioistuinten lisäksi PFAW harjoittaa äänestäjien valistusta, lobbaa progressiivista politiikkaa äänioikeuden saatavuuden ja uskonnollisen vaikutusvallan vähentämiseksi julkisessa elämässä sekä tarkkailee konservatiivisia verkostoja, kuten Federalist Societyä, oikeudellisten nimitysten muokkaamisessa. Sen käyttämät taktiikat ovat herättäneet syytöksiä ideologisten lakmustestien soveltamisesta ja vasemmistolaisten prioriteettien asettamisesta neutraalin perustuslaillisen tulkinnan edelle.

## Lähteet
Holmgren

**Holmgren** on muun muassa seuraavien henkilöiden sukunimi:

* Albert Holmgren (1824-1905), ruotsalainen fyysikko
* August Holmgren (1829-88), ruotsalainen eläintieteilijä
* Alf Holmgren (1899–1987), suomalainen ruotsin kielellä kirjoittanut kirjailija
* Anders Holmgren (1874–1968), ruotsalainen metsänhoitaja, ylijahtimestari
* Erik Holmgren (1964), suomalainen jalkapalloilija
* Erik Holmgren (1872–1943), ruotsalainen matemaatikko
* Frithiof Holmgren (1831-1897), ruotsalainen lääkäri, fysiologi
* Hampus Holmgren (s. 1995), suomalainen jalkapalloilija
* Hjalmar Holmgren (1822–1885), ruotsalainen matemaatikko
* Leif Holmgren  (s. 1953), ruotsalainen jääkiekkoilija
* Michael George Holmgren (s. 1948), yhdysvaltalainen amerikkalaisen jalkapallon päävalmentaja
* Nils Holmgren (1877–1954), ruotsalainen eläintieteilijä, professori
* Paul Holmgren (s. 1955), yhdysvaltalainen jääkiekkoilija
* Pelle Gudmundsen-Holmgreen (1932–2016), tanskalainen säveltäjä
* Pär Holmgren (s. 1964), ruotsalainen Ympäristöpuolue Vihreiden poliitikko
Raamatun virheettömyys

**Raamatun virheettömyys** on pääasiassa evankelisten protestanttien ylläpitämä oppi, jonka mukaan *[[Raamattu]]* alkuperäisissä käsikirjoituksissaan ei sisällä virheitä tai ristiriitoja millään sen käsittelemällä alueella. Näkemyksen mukaan  Raamattu on täysin totuudenmukainen ja vapaa valheista. Näin todetaan Chicagon julistuksessa Raamatun virheettömyydestä, joka yli 200 teologin ja tutkijan vuonna 1978 allekirjoittama julistus.

Käsite heijastaa varhaisen kirkkoisien (kuten Augustinuksen) vahvistuksia, joiden mukaan Raamatun ilmeiset ristiriitaisuudet johtuvat tulkintavirheistä eikä tekstin virheistä. Raamattua on puolustettu jatkuvasti sen luotettavuutta kohtaan esitettyjä haasteita vastaan. Kannattajat, kuten B. B. Warfield ja nykyajan apologeetat, perustelevat oppia Raamatun sisäisillä viittauksilla jumalalliseen inspiraatioon, tuhansien muinaisten kopioiden todistamaan käsikirjoitusten uskollisuuteen sekä arkeologisiin ja historiallisiin vahvistuksiin jotka ovat yhdenmukaisia ulkoisten lähteiden kanssa.

Virhettömyyttä koskevat kiistat johtuvat usein väitetyistä ristiriitaisuuksista tai ristiriidoista modernin tieteellisen konsensuksen kanssa, kuten luomiskertomuksista tai ihmeistä, joiden liberaaliteologiset kriitikot väittävät heikentävän tekstin uskottavuutta. Puolustajat väittävät, että nämä ongelmat ratkeavat kirjaimellis-historiallis-kieliopillisen tulkinnan ja fenomenologisen kielen tunnustamisen avulla. Oppi on merkittävä, koska se on evankelisen hermeneutiikan kulmakivi, joka varmistaa Raamatun ylivoimaisen auktoriteetin ihmisjärkeen tai perinteisiin nähden uskon ja käytännön kysymyksissä.

## Lähteet
Ankkuri (Vaasa)

**Ankkuri** on Vaasan yliopiston rakennus, joka sijaitsee yliopiston kampusalueella. Ankkuri valmistui vuonna 2001 nimellä Tritonia ja oli tuolloin tiedekirjasto. Vuonna 2022 rakennus sai nykyisen nimensä Ankkurin, rakennuksen muuttuessa kirjastosta toimistorakennukseksi.

## Historia

Vuonna 1969 Vaasan teknillinen oppilaitos teki aloitteen Vaasan kaupungille teknillis-kaupallisen kirjaston perustamisesta kaupunginkirjaston yhteyteen. Asia käsiteltiin 11. joulukuuta 1969 kaupunginvaltuusto kokouksessa. Kokouksen pohjalta perustettiin toimikunta kirjaston perustamiselle, mutta tämä ei toteuttanut hanketta. 1980-luvulla opetusministeriö pyrki edistämään Vaasassa toimivien korkeakoulujen yhteistyötä. Ministeriön johtaman korkeakoulujen yhteistyöryhmän raportissa käsiteltiin laajasti kirjaston perustamista. Hanketta tuettiin, mutta aikataulun nopeutta ei nähty tärkeänä. 

24. tammikuuta 1984 Vaasan yliopiston rehtori Mauri Palomäki kutsui koolle toimikunnan, johon kuului kaikkia osapuolia edustavat tahot. Toimikunta nimettiin Pohjanmaan tiedekirjaston suunnittelutoimikunnaksi. Toimikunnalle asetettiin tehtäväksi suunnitella vuonna 1985 kirjaston toimintaa Åbo Akademin, Svenska handelshögskolanin ja Vaasan yliopiston tarpeiden mukaisesti. 

Vuonna 1984 järjestettiin myös Vaasan korkeakoulujen rakentamisen neuvottelukunnan ja rakennushallituksen toimesta arkkitehtikilpailu. Kilpailutehtävään kuului muiden rakennusten lisäksi Vaasan korkeakoulujen 
yhteinen kirjasto. Kilpailun voitti Arkkitehtuuritoimisto Käpy ja Simo Paavilainen.

Vuonna 1996 aloitettiin kirjaston rakennussuunnittelu. Itse rakennustyöt aloitettiin 11. lokakuuta 1999. Tritonia perustettiin virallisesti 1. elokuuta 2001 ja se avattiin 20. elokuuta samana vuonna.

Vuonna 2022 Tritoniaan tehtiin laaja uudistustyö. Uudistustöiden yhteydessä rakennuksen nimi vaihtui Ankkuriksi ja rakennuksesta poistettiin kirjaston tilat, jotka siirrettiin Luotsi rakennukseen, joka taas nimettiin uudelleen Tritoniaksi.

## Tilat
Vaasan yliopiston lisäksi Ankkurin tiloissa sijaitsee yliopiston kaikki neljä ainejärjestöä: CoMedia ry, Hallinnoijat ry, Tutti ry ja Warrantti ry.

## Lähteet
* 
### Viitteet
Lothar (etunimi)

**Lothar** on alkuaan saksalainen miehen etunimi.

Nimen aineksina ovat ’kuuluvaa’ tai ’kuuluisaa’ (muinaisyläsaksan *hlut*) ja ’sotajoukkoa’ (*heri*) merkitsevät sanat. Lothar-nimi oli Saksassa suosituimmillaan, 50 suosituimman poikalasten nimen joukossa, 1930-40-luvuilla. Nykyään sitä annetaan lapsille vain hyvin harvoin.

## Tunnettuja Lothareja

* Lothar I (795–855), yksi Ludvig Hurskaan pojista
* Lothar II (825–869), Lothar I:n poika, frankkien kuningas
* Lothar III (1075–1137), Saksan kuningas ja keisari
* Italian kuningas Lothar (kuoli 950)
* Ranskan kuningas Lothar (941–986)

* Mr. Lothar, suomalaisen porno- ja stripteasetaiteilija Anssi Viskarin (s. 1971) taiteilijanimi

* Lothar-Günther Buchheim (1918–2007), saksalainen kirjailija
* Lothar Binding (s. 1950), saksalainen poliitikko
* Lothar Emmerich (1941–2003), saksalainen jalkapalloilija
* Lothar Knörzer (s. 1933), saksalainen pikajuoksija
* Lothar Kobluhn (1943–2019), saksalainen jalkapalloilija
* Lothar Matthäus (s. 1961), saksalainen jalkapalloilija
* Lothar Metz (1939–2021), saksalainen painija
* Lothar Meyer (1830–1895), saksalainen kemisti
* Lothar Milde (s. 1943), saksalainen kiekonheittäjä
* Lothar Rendulic (1887–1971), itävaltalainen Saksan armeijan kenraali
* Lothar Thoms (1956–2017), saksalainen ratapyöräilijä
* Lothar Wolleh (1930–1979), saksalainen valokuvaaja
* Lothar Zagrosek (s. 1942), saksalainen kapellimestari
* Lothar de Maizière (s. 1940), saksalainen poliitikko
* Lothar von Richthofen (1894–1922), saksalainen hävittäjälentäjä
* Lothar von Trotha (1848–1920), saksalainen kenraali

### Lothar sukunimenä

* Susanne Lothar (1960–2012), saksalainen elokuva-, televisio- ja teatterinäyttelijä

### Kuvitteellisia Lothareja

* Lothar, henkilö Taika-Jim-sarjakuvissa

## Lähteet

## Katso myös

* Lothar (täsmennyssivu)